ROMÂNIA
JUDEŢUL BISTRIŢA-NĂSĂUD

CONSILIUL JUDEŢEAN          
                          
  
  HOTĂRÂRE                                                                         
privind reglementarea situației juridice a unor imobile situate în Municipiul Bistrița, strada Alexandru Odobescu nr. 11, 
proprietate publică a județului Bistrița-Năsăud  

Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;
Având în vedere:
- expunerea de motive nr. II/14913/22.09.2015 a preşedintelui Consiliului Judeţean Bistriţa-Năsăud;
- raportul nr. IICa/14914/22.09.2015 al Direcţiei economice din cadrul Consiliului Județean Bistrița-Năsăud; 
- prevederile art. 3 alin. (3) din Legea nr. 213/1998 privind bunurile proprietate publică, cu modificările şi completările ulterioare;
- prevederile art. 864, art. 874 alin. (3) din Legea nr. 287/2009 privind Codul civil, republicată, cu modificările şi completările ulterioare;
- prevederile Ordonanței Guvernului nr. 112/2000 pentru reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ-teritoriale;
- prevederile Legii nr. 15/1994, republicată, privind amortizarea capitalului imobilizat în active corporale şi necorporale, cu modificările și completările ulterioare;
- prevederile Cap. III din Anexa nr. 1 din Hotărârea Guvernului nr. 909/1997 pentru aprobarea Normelor metodologice de aplicare a Legii nr. 15/1994 privind amortizarea capitalului imobilizat în active corporale şi necorporale, cu modificările şi completările ulterioare;
- prevederile Hotărârii Guvernului nr. 1031/1999 pentru aprobarea Normelor metodologice privind înregistrarea în contabilitate a bunurilor care alcătuiesc domeniul public al statului şi al unităţilor administrativ-teritoriale;
- prevederile Ordinului Ministrului Finanţelor Publice nr. 1718/2011 pentru aprobarea precizărilor privind întocmirea şi actualizarea inventarului centralizat al bunurilor din domeniul public al statului;
- prevederile art. 28 alin. (5) din Lege   nr. 7/1996 Legea cadastrului şi a publicităţii imobiliare, republicată, cu modificările și completările ulterioare;
- prevederile art. 172 alin. (2) din Anexa la Ordinul directorului general al Agenției Naționale de Cadastru și Publicitate Imobiliară nr. 700/2014 privind aprobarea Regulamentului de avizare, recepție și înscriere în evidențele de cadastru și carte funciară;
- prevederile Hotărârii Consiliului Județean Bistrița-Năsăud nr. 69/26.04.2013 pentru modificarea Hotărârii nr. 72/28.07.2005 privind atribuirea în folosință a unor imobile;
- prevederile Sentinței civile nr. 1089/2012 pronunţată de Judecătoria Bistriţa în dosarul nr. 1852/190/2008, rămasă definitivă şi irevocabilă;
- adresa nr. 52858/24.06.2015 a Ministerului Dezvoltării Regionale și Administrației Publice, înregistrată la Consiliul Județean Bistrița-Năsăud cu nr. IIB/10425/29.06.2015;
- prevederile art. 4 din Hotărărea nr. 8/08.06.2015 a Consiliului de Administrație al Agenției Naționale de Cadastru și Publicitate Imobiliară; 
- extrasul de carte funciară nr. 72513 Municipiul Bistrița, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Bistrița, înregistrat la Consiliul Județean Bistrița-Năsăud cu nr. II/12117/30.07.2015 ;
- extrasul de carte funciară nr. 72518 Municipiul Bistrița, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Bistrița, înregistrat la Consiliul Județean Bistrița-Năsăud cu nr. II/14939/22.09.2015;
· raportul nr. IBa/15325/29.09.2015 al Comisiei economice;
· raportul nr. IBa/15326/29.09.2015 al Comisiei de administraţie;
· raportul nr. IBa/15328/29.09.2015 al Comisiei de urbanism.
În temeiul prevederilor art. 10, art. 45 alin. (3), art. 91, alin. (1) lit. c), art. 97, art. 98, art. 115 alin. (1) lit. c), art. 119 și art. 120 din Legea nr. 215/ 2001 a administraţiei publice locale, republicată, cu modificările şi completările ulterioare,

HOTĂRĂȘTE:

Art.1. Se aprobă scoaterea din domeniul public al judeţului Bistrița-Năsăud a imobilului - construcţie ”garaj”, situat în Municipiul Bistrița, strada Alexandru Odobescu nr. 11, identificat în Cartea Funciară nr. 72518 UAT Bistrița, Nr.cadastral: 72518-C5, în vederea dezafectării, în condițiile legii.
Art.2. Se aprobă revocarea dreptului de folosință cu titlu gratuit al Oficiului de Cadastru și Publicitate Imobiliară Bistrița-Năsăud asupra unui imobil, situat în municipiul Bistrița, strada Alexandru Odobescu nr. 11, proprietate publică a județului Bistrița-Năsăud, având datele de identificare conform Anexei, parte integrantă din prezenta hotărâre.
Art.3. La data intrării în vigoare a prezentei hotărâri se abrogă prevederea contrară din art. 1 al Hotărârii Consiliului Județean Bistrița-Năsăud nr. 69 din 26.04.2013 pentru modificarea Hotărârii nr. 72/28.07.2005 privind atribuirea în folosință a unor imobile, referitoare la imobilul - teren identificat în Cartea funciară nr. 72513 Bistrița, nr. cad.72513.
Art.4. Predarea-preluarea imobilului prevăzut la art. 2  se va face pe bază de proces-verbal încheiat între reprezentanții legali ai părţillor, în termen de 30 de zile de la data intrării în vigoare a prezentei hotărâri.
Art.5. Prezenta hotărâre poate fi atacată, în condițiile legii, la instanța de contencios administrativ competentă în a cărei rază teritorială se află imobilul. 
 Art.6. Prezenta hotărâre constituie act administrativ necesar la Oficiul de Cadastru și Publicitate Imobiliară Bistrița-Năsăud pentru radierea din cartea funciară a dreptului de proprietate publică a județului Bistrița-Năsăud asupra imobilului prevăzut la art. 1 și a dreptului de folosință gratuită asupra imobilului prevăzut la art. 2.
	Art.7. Prezenta hotărâre a fost adoptată cu un număr de 27 voturi “pentru”. 
Art.8. Cu ducerea la îndeplinire a prevederilor prezentei hotărâri se încredinţează Direcţia economică, Direcția administrație locală și Direcția tehnică, investiții, lucrări publice din cadrul Consiliului Judeţean Bistriţa-Năsăud.
        Art.9. Prezenta hotărâre se comunică de către Serviciul administraţie şi relaţii publice cu:
· Direcția economică;
· Direcția administrație locală;
· Direcția tehnică, investiții, lucrări publice;
· Oficiul de Cadastru și Publicitate Imobiliară Bistrița-Năsăud
· Instituţia Prefectului judeţul Bistriţa-Năsăud.

PREȘEDINTE,
EMIL RADU MOLDOVAN

          						                   MICA OPREA
Nr. 120
Din 29.09.2015

